IX Riigikogu

IX Riigikogu oli Riigikogu koosseis, mille valisid Eesti kodanikud 1999. aasta Riigikogu valimistel 7. märtsil 1999. Esimest korda koguneti sama aasta 18. märtsil ning IX Riigikogu volitused lõppesid 21. märtsil 2003.
Valimistel osales 12 erakonda ja 19 üksikkandidaati. Kõige rohkem hääli kogus Eesti Keskerakond. Riigikokku pääsesid ka Isamaaliit, Reformierakond, Mõõdukad, Koonderakond, Eesti Maarahva Erakond ja Eestimaa Ühendatud Rahvapartei.
Riigikogu esimeheks valiti Toomas Savi Reformierakonnast ning aseesimeesteks Tunne Kelam ja Siiri Oviir.
IX Riigikogu valimised.
Riigikogu käis valimas 492 356 valijat, mis moodustas 57,43 protsenti 857 270 hääleõiguslikust kodanikust.
Valimistel osales 12 erakonda ja 19 üksikkandidaati. Kokku seati üles 1901 kandidaati.
Kõige rohkem hääli kogus Eesti Keskerakond (113 378 häält, mis on 23,41 protsenti). See andis Riigikogus 28 kohta. Umbes 16 protsendi häältega said võrdselt 18 kohta Isamaaliit ja Reformierakond. Mõõdukad said Riigikogus 17 kohta, Koonderakond ja Eesti Maarahva Erakond kumbki 7 kohta ning Eestimaa Ühendatud Rahvapartei 6 kohta.
IX Riigikogu ametisse astumine.
IX Riigikogu kogunes 18. märtsil 1999. Ametivande luges vanim Riigikogu liige Kaljo Kiisk. Riigikogu esimeheks valiti 55 poolthäälega Toomas Savi Reformierakonnast (vastaskandidaat Ants Käärma sai 45 poolthäält). Riigikogu aseesimeesteks valiti Tunne Kelam ja Siiri Oviir.
Riigikogu liikmed.
Riigikokku valiti 83 meest ja 18 naist keskmise vanusega 50,9 aastat. Eelmise koosseisu liikmetest valiti tagasi 53.
Eesti Keskerakond.
Küllo Arjakas, Arvo Haug, Arvo Jaakson, Kalev Kallo, Tõnu Kauba, Peeter Kreitzberg, Urmas Laht, Anti Liiv, Värner Lootsmann, Jaanus Marrandi, Sven Mikser, Harri Õunapuu, Siiri Oviir, Georg Pelisaar, Koit Pikaro, Olev Raju, Viive Rosenberg, Ants Ruusmann, Erika Salumäe, Edgar Savisaar, Mihhail Stalnuhhin, Ülo Tärno, Laine Tarvis, Liina Tõnisson, Ülo Tootsen, Toivo Tootsen, Toomas Varek, Vladimir Velman
Isamaaliit.
Jüri Adams, Sirje Endre, Andres Herkel, Kadri Jäätma, Toivo Jürgenson, Kalle Jürgenson, Tunne-Väldo Kelam, Mari-Ann Kelam, Mart Laar, Jaan Leppik, Tõnis Lukas, Jüri Mõis, Mart Nutt, Peeter Olesk, Jaana Padrik, Tiit Sinissaar, Lauri Vahtre, Trivimi Velliste
Eesti Reformierakond.
Andrus Ansip, Toivo Asmer, Tiit Käbin, Siim Kallas, Kaljo Kiisk, Valve Kirsipuu, Jürgen Ligi, Väino Linde, Andres Lipstok, Maret Maripuu, Uno Mereste, Kristiina Ojuland, Märt Rask, Paul-Eerik Rummo, Toomas Savi, Andres Taimla, Toomas Vilosius, Rein Voog
Mõõdukad.
Liia Hänni, Vootele Hansen, Toomas Hendrik Ilves, Vambo Kaal, Liis Klaar, Tõnu Kõiv, Kalev Kotkas, Jaak-Hans Kuks, Marju Lauristin, Mart Meri, Eiki Nestor, Raivo Paavo, Mihkel Pärnoja, Rainis Ruusamäe, Jüri Tamm, Andres Tarand, Enn Tarto 
Eesti Koonderakond.
Ivi Eenmaa, Ants Käärma, Ülo Nugis, Mart Siimann, Arvo Sirendi, Mai Treial, Elmar-Johannes Truu
Eesti Maarahva Erakond.
Jaanus Männik, Jaan Pöör, Janno Reiljan, Villu Reiljan, Arnold Rüütel, Tiit Tammsaar, Andres Varik 
Eestimaa Ühendatud Rahvapartei.
Viktor Andrejev, Sergei Ivanov, Endel Paap, Jevgeni Tomberg, Tiit Toomsalu, Valentina Võssotskaja
Riigikogu fraktsioonid.
Pärast Riigikogu kogunemist moodustasid selle liikmed 7 fraktsiooni:
Muudatused Riigikogu koosseisus.
Moodustatava valitsuse ministriteks saamise tõttu lahkusid 25. märtsil 1999 Riigikogust Toivo Asmer, Toomas Hendrik Ilves, Toivo Jürgenson, Mart Laar, Tõnis Lukas, Jüri Mõis, Eiki Nestor, Mihkel Pärnoja ja Märt Rask.
Andrus Ansip astus tagasi 18. märtsil 1999.
Arnold Rüütli volitused lõppesid 8. oktoobril 2001 seoses presidendiametisse asumisega. Edgar Savisaar lahkus Riigikogust 13. detsembril 2001 Tallinna linnapeaks.
28. jaanuaril 2002 taastusid Mart Laari valitsusse kuulunud Riigikogu liikmete volitused. Siim Kallase valitsuse ministriteks saamise tõttu lahkusid Jaanus Marrandi, Sven Mikser, Kristiina Ojuland, Siiri Oviir, Liina Tõnisson ja Harri Õunapuu. Ministritena jätkasid Toivo Asmer ja Märt Rask.
Asendusliikmetena osalesid Riigikogu töös Jaak Aab, Aimar Altosaar, Meelis Atonen, Ignar Fjuk, Vahur Glaase, Teet Helm, Rein Järvelill, Jüri Kaver, Signe Kivi, Kalev Kukk, Ants Leemets, Ando Leps, Jüri Martin, Indrek Meelak, Jüri Mõis, Aap Neljas, Meelis Paavel, Nelli Privalova, Ingvar Pärnamäe, Vardo Rumessen, Neinar Seli, Evelyn Sepp, Aleksander Stern, Ivar Tallo ja Jüri Võigemast.
Seadusandlus.
IX Riigikogu menetles kokku 1118 algatatud seaduseelnõu (neist 646 olid valitsuse, 229 Riigikogu liikme, 137 fraktsiooni ja 106 komisjoni algatatud), millest võeti vastu 786.
179 algatatud otsuse eelnõust võeti vastu 110.
IX Riigikogu andis oma otsusega volitused valitsuse moodustamiseks Mart Laarile 22. märtsil 1999 (53 poolt- ja 48 vastuhäälega) ning Siim Kallasele 22. jaanuaril 2002 (häältega 62–31).
Koos asendusliikmetega kuulus IX Riigikokku 128 inimest.
IX Riigikogu pidas kokku 459 korralist istungit, 1 täiendava istungi ja 24 erakorralist istungjärku.
IX Riigikogu volitused lõppesid 21. märtsil 2003.